
E groasă. Ciolacu se pregătește de rezbel. Nu el personal, el personal probabil va deschide o șaormerie 
undeva prin țările calde, că zonele cu război nu sunt pentru el și nici pentru cei care conduc ţara la ora asta. 


Războiul e pentru prostime. Nici Ciucă „al nostru” nu se îndeasă, el a purtat războiul lui, și-a făcut planul... 
varză. 


„- Având în vedere necesitatea asigurării resursei umane pentru forțele armate, corespunzătoare atât calitativ, 
cât și cantitativ, pentru îndeplinirea tuturor misiunilor ce le revin, atât în țară, cât şi în afara teritoriului naţional, 
în contextul accentuării concurenței pe piața muncii, al degradării mediului de securitate regional și al 
tendințelor demografice nefavorabile, 


— cunoscând că numărul demisiilor personalului din armată s-a dublat în anul 2021 față de anul 2020, că în 
anul 2022 a crescut la peste 2.700 de militari, iar în anul 2023 s-a menţinut la cote ridicate, în mod deosebit în 


ceea ce privește soldaţii și gradaţii profesioniști, categoria cea mai afectată de creșterea inflației în anii 
menţionaţi, situaţie care afectează îndeplinirea misiunilor și obiectivelor specifice instituției militare şi care 


— ţinând seama de faptul că deficitul de personal militar specializat, astfel creat, nu poate fi acoperit imediat, ci 
necesită un anumit timp de pregătire, care în unele cazuri poate depăși un an, întrucât piaţa forței de muncă 


nu oferă resursă umană calificată pentru profesia militară”. 


Guvernul struțo-cămilă P.S.D.-P.N.L. după ce a încercat să „miluiască” ca să nu zic mituiască tineretul credul 
cu ordonanța Bayraktar, oferind sporuri sporite și grade care depășesc valoric de 10 ori sumele încasate de 
actualii rezerviștii proveniţi din cariera militară, pentru a-i determina să facă o „pasiune” pentru haina militară, 
dar cu condiţia să semneze un contract pe 5 ani cu moartea, a trecut la partea a doua, al doilea pas, 
înlesnirea intrării în „sistemul militar. Au realizat unii oameni că chiar dacă unii dintre „tinerii” de azi, ameţiţi de 
droguri și promisiuni ar dori să se înroleze, nu o pot face pentru că nu îndeplinesc condiţiile prevăzute de 
statut. Și atunci au decis guvernanţii, cu acordul purtătorilor de caschetă din M.Ap.N., să modifice condiţiile de 
admitere și acceptare în armată, condiţii care acuma sunt „varșoviste” și împiedică tineretul să se „joineze” cu 
armata. Și uite așa se împușcă doi iepuri, se „actualizează” și statutul cadrelor militare și se și oferă un 
„spectru mai larg de selecţie” dând voie oricărei loaze care posedă o formă rotundă între urechi dar merge și 
pătrată, să intre în armată. 


Așa prevede noua ordonanţă de urgenţă pe care Guvernul României o votează pe data de 28 martie 2024, 
pentru modificarea și completarea Legii nr. 80/1995 privind statutul cadrelor militare, aflată pe lista de lucru a 


ședinței de guvern. 


Ciudat este că unul din obiectivele ordonanţei este, citez, „necesitatea asigurării resursei umane pentru forțele 
armate, corespunzătoare atât calitativ, cât și cantitativ...”. Cum cred ei că asigură calitativ resursa umană când 
citind toate modificările propuse constați că se urmărește coborârea standardelor, lungirea vârstei de admitere 
până la senectute, ceea ce va face ca „noii recruți” să aibă vârsta și abilitățile unui sexagenar? Este adevărat, 
aceste modificări merg mână în mână cu ridicarea vârstei de pensionare și nu m-ar mira să se ajungă și la 
ridicarea vârstei de trecere în retragere la 85 de ani. Frontul din Ucraina, menţionat de nenumărate ori în 
motivarea acestei Ordonanţe, are nevoie de carne de tun. Macropoleon, vuvuzeaua firmelor de armament 
euro-atlantice împinge statele europene spre declanșarea unui război mondial promițând sprijinul Franţei așa 
cum l-a promis și S.U.A. Pănă să vină acest sprijin, țările vecine Ucrainei, dacă fac prostia să se implice, vor 
avea soarta suratei de mila cui plâng acuma înfometându-și cetățenii. Apoi când va trebui să intre și ei, mai 
marii Europei în luptă, vor găsi soluția pașnică și se vor grăbi să ajute la „reconstrucţia” adică ocuparea 
teritoriilor distruse. 


Să revin însă la ordonanţă. Pentru a demonstra „calitatea” pe care o vizează modificările aduse Statutului 


Cadrelor Militare de către această Ordonanţa, iată două exemple: 


La articolul 36 alineatul 1, litera c*1) se modifică și va avea următorul cuprins:,c+1) absolvenţi cu diplomă de 
licenţă ai instituţiilor civile de învăţământ superior sau absolvenţi ai anului IV de studii din cadrul instituţiilor 


civile de învăţământ superior cu durata studiilor mai mare de 4 ani, școlarizaţi pentru nevoi ale instituţiilor de 
apărare, ordine publică și siguranţă naţională, în condiţii stabilite prin ordin al conducătorului instituţiei; 

condiţiile stabilite prin ordin al ministrului apărării naţionale; 


Unde e calitatea aici? Diferenţa dintre vechiul articol și cel nou este că acuma pot fi făcuţi ofițeri şi studenţi în 
ultimul an de studiu, dacă scolarizarea este peste 4 ani, sau mai mult. Cu alte cuvinte, unul cu studiile 
neterminate.. S-a „ridicat ștacheta” până la genunchiul broaștei. Nu e așa că vorbim de o nouă calitate? 


Nici la subofițeri lucrurile nu stau mai rău. Articolul 40 alineatul 1, litera e) a fost modificat după cum urmează: 
subofițerii în activitate provin din „e) soldaţi şi gradați profesioniști în activitate, în rezervă sau cu statut de 
rezervist voluntar, absolvenţi ai studiilor liceale cu diplomă de bacalaureat sau postliceale ori superioare, 
corespunzătoare specialităţilor militare și ai cursului de formare a subofiţerilor, în condiţiile stabilite prin ordin al 
ministrului apărării naţionale;” 


În forma veche nu erau incluși absolvenţii de liceu doar cu bacalaureat, decât cei cu studii postliceale ori studii 


superioare. Deci din nou „s-a ridicat ștacheta” să poată ajunge toţi proștii la grade militare. 


Și toate astea în numele ridicării calității, așa cum prevede motivarea ordonanţei încă de la primul paragraf. 
Asta fără să mai punem la socoteală faptul că un elev cu bacalaureat acuma este la nivelul unui elev de clasa 
a V-a, dacă nu mai jos, de acum 36 de ani, că diplomele de facultate, masterate și doctorate se gsesc prin 
toate cv-urile analfabeților, 


Toate aceste modificări scot în relief disperarea și incapacitatea guvernanților de a face faţă situaţiei în care tot 
ei au adus ţara și armata, lipsei totale de preocupare timp de 35 de ani în ceea ce privește înzestrarea, 
dotarea, pregătirea, încadrarea forțelor de apărare, batjocora și disprețul cu care au tratat militarii activi sau 
rezerviști, miserupismul și pupinturismul conducerii armatei față de sarcina lor primordială. Toţi au crezut că 
dacă păcălesc armata și dirijează sarcinile ei spre „lupta împotriva terorismului” prin Afganistan, Irak, Somalia, 
Mali, Angola... , dacă fac pe plac „partenerului strategic”, o să fie bine, iar „partenerul strategic” și articolul 5 ne 
vor apăra de dușmani. Acum realizează că în fața pericolului ești singur şi contezi doar pe tine. lar guvernanţii 
noștri sunt disperaţi că nu mai pot conta nici pe români, nu vrea nimeni să intre în armată, să îşi bage pielea în 
saramură pentru ei, pentru că și un absolvent de școală general vede ce s-a întâmplat cu militarii, cu rezervișiii 


în ultimii 15 ani în mod special și nimeni nu vrea să aibă soarta lor. 


Toate aceste încercări de „urgenţă” sunt însă inutile, pregătirea și instruirea unei armate nu se fac cu două 
O.U.G., nu e ca și cum le-ai da o sticlă de ulei și un calendar și un pix ca să vină la vot și să pună o ștampilă, 


aici e vorba de sânge, iar românul, oricât de prostit ar fi, sau de flămând, are niște limite. 


Armata României, păstrând proporțiile, este sub nivelul celei de la începutul primului Război Mondial raportat 
la celelalte armate. Atunci a avut cine să ne ajute a avut de unde, ca să putem intra în război, dar acuma 
datorită politicii „înţelepte” și a „indicaţiilor preţioase”, toate ţările Europei și-au donat tehnica Ucrainei iar 


acuma tremură că vine lupul la stână și ei nu mai au câini. Dintr-o data toţi s-au isterizat dar nu vrea niciunul 
să recunoască că ei sunt responsabili pentru situaţia în care se află. 

care îi șantajează ca să își apere salariile și pensiile fără de care „Justiția nu ar mai fi independentă”? 


Unele state s-au deșteptat mai demult și și-au întărit propria industrie de apărare, au pus accent pe apărare și 
sunt cât de cât pregătiți. Ai noștri improvizează, merg în continuare pe aceleași practici defectuoase, peticesc, 
aruncă bani aiurea și își pregătesc zborul. Această ordonanţă este cea mai bună dovadă. Nimeni nu vrea să 
ia măsuri cu adevărat eficiente, pentru că asta presupune un plan bine gândit, o investiție de lungă durată, 
schimbarea radical, la 180 de grade a strategiei și doctrinei de apărare, măsuri sociale, economice, efort 
prelungit și, ceea ce e cel mai greu, oprit furtul şi lichidată corupţia, iar așa ceva nu se poate, pentru că asta 
ar însemna sau mai bine spus presupune dispariţia clasei politice. 


În România, numai un nou potop sau focul ar putea face curățenie. Prin măsurile și modificările luate prin 


această ordonanţă, tot ce se va reuși este' înzestrarea armatei” cu oameni de nivelul celor despre care vorbea 
Lăpușneanu, care cereau capul lui Moţoc și este posibil ca mai devreme sau mai târziu tocmai aceștia să 


ceară capul „lăpușnenilor”. 
Știri la foc automat 


S-ar zice că aprilie se grăbește. Șitiri, informaţii extrem de importante, se derulează una după alta cu viteza 
luminii încât nici nu știi dacă ai văzut sau doar ţi s-a părut. 


lohannis este lăudat și tras pe dreapta. 


Tocmai când K.W.l. își organiza un nucleu de sprijin, cu parteneri din Belgia, Ungaria şi Cehia, care să îi 
susțină candidatura la șefia N.A.T.O., pe care o dorește cu îndărătnicia unul măgar, ambasadoarea S.U.A. la 
N.A.T.O., Julianne Smith anunţă că „Cred că sunteţi conştienţi de faptul că poziţia S.U.A. este că îl susţinem 
pe deplin pe Mark Rutte ca viitor secretar general, dar avem cel mai mare respect şi pentru prietenul nostru, 
preşedintele lohannis, şi apreciem că a intrat în competiţie şi îi dorim toate cele bune, în timp ce noi continuăm 


să dezbatem această problemă în cadrul Alianţei”. 


Nu știu dacă anunțul este făcut pentru lohannis, care se știe inclusiv la nivel înalt că pricepe mai greu sau 
deloc, sau mai degrabă pentru cei care ar intenţiona să îl susțină, dar nu se putea spune mai clar dar și mai 
politicos că nu e timpul de joaca de-a alegerile, mai ales că toată lumea occidentală știe cum se numără 
voturile și cine alege sau stabilește președintele în toată lumea „civilizată”. 


Rezultă un aspect: dacă cumva nu e o regie pusă la cale pentru a i se da o altă funcţie care și aia este 
nesimțţit de nepotrivită, dar mai lipsită de bătăi de cap pentru unchiul Sam, lohannis s-ar putea să se trezească 
precum generalii noştri pensionari, adică general de tinichea cu soldă de soldat. Nu m-ar surprinde dacă ar fi 
lăsat cu curul în baltă sau poate chiar cercetat chiar de colega Codruța așa poate află și el cum a reușit să 


cumpere atâtea case din meditații. Se spune că unii deja caută copiii meditați de el cum căutau altă dată 
colegii de facultate ai coanei Leana. Adică degeaba. 


Cine credea că K.C. va ieși la pensie fără să instrumenteze un dosar european de anvergură, are ocazia să se 
îndoiască. Codruța a preluat de la belgieni dosarul de cercetare a afacerii Ursula — Pfizer privind „interferența 
în funcţii publice, distrugerea de S.M.S.-uri, corupţie şi conflict de interese” cercetările fiind făcute „in rem” 
deocamdată. Se pare că lucrurile se îngroșau Ursula nu prea mai avea cum să scape așa că s-a decis 
deturnarea dosarului. Unii ar putea crede că în sfârşit se va „face dreptate”, dar să nu uităm cum lucrează 
Codruța și de ce a fost numită acolo. Este specialistă în salvarea înaltelor feţe, iar rolul ei acuma este de a 
îngropa totul sub un nor de praf. Ursula poate candida liniștită. 


Germania nu mai crede în N.A.T.0O. 


După ce decenii întregi nu doar Germania, ci întreaga Europă, ca să nu spun întregul NATO a executat docilă 
ordinele unchiului Sam, nu doar politic ci și economic și mai ales militar, înzestrându-se cu precădere cu 
tehnică modernă made în USA pentru a asigura „unitatea de acţiune” și dotare, dar mai ales după ce și-au 
donat în ultimii doi ani acea tehnică frontului din Ucraina, „pentru a apăra Europa” de ruși rămânând în fundul 
gol sau constatând că F16 sau Patriot-urile nu sunt așa cum credeau ei și că rușii le-au luat-o cu mult înainte 
chiar chiar în perioada cea mai dificilă pentru finanţele și economia rusească, fără să mai punem la socoteală 
blindatele care erau considerate mândria Bundestagului, a venit timpul ca nemții, nu numai să se întoarcă spre 
industria de armament proprie, ci chiar să ceară și altor țări europene să facă la fel. Bine, este adevărat, nu 
politicienii nemți spun asta, ci producătorii de armament dar este știut că nici în S.U.A., nu Biden dictează, ci... 
dar mai bine nu spun. Armin Papperger, directorul general al „Rheinmetal!”, cea mai importantă firmă de 
armament germană, care de când cu războiul din Ucraina s-a trezit nu numai cu surprize privind tehnica pe 
care o producea și credea invincibilă sau adaptată „războilui modern” dar și cu o lipsă de comenzi și o 
imposibilitate de a investi în cercetare și producţie pentru că...motorul Europei nu mai are carburant. lată ce 
spune respectivul director: „Nu are sens dacă alegem a doua sau a treia cea mai bună tehnologie pentru că o 
țară o dorește. Avem nevoie de companii mari de armament în Europa”. 


Pe de altă parte, văzând jocul făcut de S.U.A. în Ucraina, Taiwan, Gaza, Yemen, herr Papperger a înţeles că 
S.U.A. are alte interese mai mari decât Europa și că în cazul în care ar avea de ales, ar alege intervenţia în 
alte zone. Eu aş spune chiar că SUA și-a atins deja obiectivul în ceea ce privește Europa, a oprit colaborarea 
ruso-germană, a slăbit și divizat Europa sub toate aspectele, politic, economic și militar, a băgat și ţinut 2 ani 
Rusia în război. Cea mai nereușită acțiune este tocmai cea de slăbire a Rusiei, dar asta e, Putin nu e Macron. 
Așadar Germania cere europenilor să facă fiecare ce poate mai bine și să se gândească la o acţiune 
concentrată comună care să asigure stabilitatea și „independenţa” Europei. Nu este culmea ca tocmai 
Germania, care îndeamnă celelalte țări ca din punct de vedere politic să uite de independenţă și suveranitate 
și să accepte suzeranitatea U.E., să ceară acuma să își câștige fiecare independenţa militară? Ei da, ca în 
fabula cu Samson, „Adevărat vorbeam, că nu iubesc mândria și că urăsc pe lei, că voi egalitate, dar nu pentru 
căţei”, Germania vrea să scape de leu, dar cere cățeilor să îi cânte în strună. 


Tusk întoarce spatele 

grâul ucrainian, Polonia câștigase admiraţia oamenilor normali din întreaga Europă. Numai că odată cu 
venirea lui Tusk la cârma guvernului polonez, poziția și orientarea Poloniei s-a schimbat, aceasta a întors 
spatele vechilor obiceiuri și acuma dorește să îi pedepsească cu 3-5 ani de pușcărie pe cei care „instigă la 
ură,” incluzând în această categorie și dezacordul față de orientările sexuale ale L.G.B.T.-iștilor. Această 
întoarcere cu spatele a lui Tusk va fi în mod sigur apreciată de o parte din cei vizați, dar care va fi reacţia 


majorităţii, vom vedea. Oricum s-a făcut un pas important înspre suprimarea dreptului la opinie. 
Ţară-ţară, vrem carne de tun 


Dacă tot am vorbit despre proiecte, legi, hai să vorbim şi despre ale noastre. În Sedinţa Senatului au fost 
introduse în Programul Senatului, documentele primite spre legiferare în perioada 25 martie — 2 aprilie 2024. 
Printre documentele vizate se află și Ordonanţa Bayraktar, cea care așează remunerarea ofițerilor din 
rezervă sub nivelul soldaţilor voluntari. Termenul de vot este de 30 de zile plecând de la data de 25 martie. Cei 
care doreeau să introducă amendamente, aveauu timp până pe data de 3 aprilie 2024. Da, aţi citit bine, atâta 
au timp să introducă amendamente cei interesaţi, 24 de ore. Sunt mulţi care nu vor afla nici după ce a fost 
promulgată legea că există această ordonanţă, dar au timp până mâine să depună amendamente. Cel mai 
mult se vor bucura liderii asociaţiilor militarilor care de o săptămână dorm, nu au schiţat nici măcar o grimasă 
de când O.U.G. a fost aprobată în guvern. Ei se bucură pentru că vor putea să spună că au vrut, dar nu au 
avut timpul fizic necesar să întocmească propuneri de amendamente, să găseasacă parlamentari dispuși să le 
însușească și să le depună spre discutare. Își merită soldele de grad, asta e tot ce pot spune. 


Tot astăzi, a avut loc ședința comună solemnă a Parlamentului pentru „omagierea” zicea cineva, a 20 de ani 
de când am intrat în N.A.T.O.+sau mai bine spus, am ieșit din rândul armatelor care-și pot îndeplini misiunea 
sacră de apărare a teritoriului naţional. Este adevărat, am fost lăudaţi de nenumărate ori pentru faptele de 
vitejie și abnegaţia cu care am apărat interesele S.U.A. în diverse regiuni ale globului, Kosovo, Irak, 
Afganistan, Mali, Bosnia, dar ce facem cu granițele României ? Momentul nu a fost transmis la tv, nu am văzut 
niciun head-line sau breaking-news care să anunţe evenimentul, a fost doar o declaraţie a Parlamentului, iar la 
sediul M.Ap.N. ministrul Tilvar s-a văzut cu moștenitorii averii foștilor regi ai României care aveau niște feţe 
parcă fuseseră pedepsiți de Țepeș. Am încercat să ascult ce au transmis invitaţii, dar nici cuvintele nu ieșeau 
omenește de sub subțirile buze albastre. Mă așteptam să aud un mesaj din partea președintelui Senatului, dar 
nimic, nimic nimic. Pe pagina Senatului nu se prezintă nimic din acea ședință. Noroc cu Camera Deputaţilor, 
unde este prezentată înregistrarea ședinței. Așa mai aflăm că la ședință au participat 250 de parlamentari din 
469. A luat cuvântul șeful Senatului care a continuat să susțină candidatura lui lohannis la scaunul N.A.T.O,, 
„în numele României” ca și când aceasta ar merita să se uite măcar la el. Dar domnul senator execută ordinul 
celui care l-a uns, la ordinul altora, mare premier. Eu mă așteptam la un cuvânt mai aplicat, mă așteptam să 
spună ceva despre ultimele legi propuse de guvern, ultima batjocură la adresa gradului militar, dar nu, domnul 


Ciucă a ales să sprijine cauza lui lohannis, nu pe cea a militarilor români. 


A mai intervenit și doamna Pauliuc, care a simţit și ea nevoia să pupe scaunul de la Cotroceni al cărui puturos 
dos a lipsit de la eveniment. Domnul respectiv a făcut un alt gest prin care își arată disprețul față de armată și 


< a ff y in 5 32 O > 
României în NAIU, starea deplorabilă a armatei de astăzi și bomboana pusă de Guvern prin ordonanța 
Bayraktar, pe coliva militarilor rezervişti, a fost generalul Chelaru. Chelaru încă mai are sânge kaki în 
instalaţie. 


Și tot azi, pe pagina M.Ap.N. au apărut în dezbatere publică două proiecte de lege inițiate deci de „specialiștii 
noştri din M.Ap.N.”, care vizează aspecte de interes vital nu doar pentru armată, căci vizează Legea Apărării, 
ci pentru întreaga populaţie, dar pe cine mai interesează. Nu voi analiza legea, voi spune doar că tot ce 
spuneam eu încă de acum zece ani ani privind soarta Ucrainei și a României s-a împlinit și continuă să se 
împlinească. Se pregătește trimiterea militarilor români să apere „românii de peste hotare”. Se urmărește 
punerea militarilor români sub comanda unor comandanţi N.A.T.O. Peste două zile la Sibiu se inaugurează un 
nou comandament N.A.T.O., care va dicta și va trimite românii să lupte, nu e așa, pentru apărarea fraților lor 
de care până acuma i-a durut în cur pe toţi. Acuma, brusc, după ce unui elev i-a fost scăzută nota la purtare 
pentru că a spus că Bucovina este pământ românesc, vin mai marii armatei și ai ţării și ne spun că trebuie să 
apărăm „românii de peste hotare”, culmea, sub comanda unor generali străini, nu de alta dar de ai noștri râd și 
curcile dacă aud cum sunt plătiţi cei din rezervă. Terenul este pregătit, unele prevederi sunt deja votate în 
acest sens, altele vor fi, altele sunt prin sertare, iar românii dorm. 


Având în vedere toate aceste noutăţi, poate cineva să spună încotro ne îndreptăm și ce ne așteaptă? 
Autor: Col. (r) Marin Neacsu 

